* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2018.gada 26.aprīlī Nr.177**

(protokols Nr.7, 36.p.)

**Par nepieciešamajām izmaiņām Madonas novada pašvaldības nolikumā “Par darba samaksu un sociālajām garantijām Madonas novada pašvaldībā un tai pakļautajās institūcijās”**

A.Sakne informē par Madonas novada pašvaldības sociālā dienesta administrācijas uzsākto sociālā dienesta darbinieku novērtēšanas, motivēšanas un darba samaksas sistēmas izstrādi atbilstoši Valsts un pašvaldību institūciju amatpersonu un darbinieku atlīdzības likumā un 2013.gada 29.janvāra Ministru kabineta noteikumos Nr. 66 “Par valsts un pašvaldību institūciju amatpersonu un darbinieku darba samaksu un tās noteikšanas kārtību” noteiktajam un izteiktopriekšlikumu 2018.gadā izlīdzināt atalgojumu sociālā darba speciālistiem, kuri saņem atalgojumu no 554,00 – 678,00 *euro* līdz 700,00 *euro,* mazākajās pārvaldēs nosakot mazākus slodžu apjomus, bet atstājot pilno likmi, ar mērķi dot iespēju veikt papildus darbu, pēc vienošanās ar darbinieku, lai nodrošinātu pilnu slodzi un motivētu darbinieku turpināt strādāt. 2019.gadā palielināt sociālā darbinieka amatalgas likmi līdz 750 *euro* un pārējiem darbiniekiem proporcionāli palielināt atalgojumu atbilstoši pašvaldībā noteiktajiem algas pieaugumu kritērijiem un 2020.gadā palielināt sociālā dienesta administrācijas atalgojumu un sociālā darbinieka likmi noteikt 800,00 *euro* pirms nodokļu nomaksas.

Noklausījusies Sociālo un veselības jautājumu komitejas priekšsēdētāja A.Saknes sniegto informāciju, ņemot vērā Sociālo un veselības jautājumu komitejas atzinumu (11.04.2018. Protokols Nr. 5;2.p.) un 17.04.2018. Finanšu un attīstības komitejas atzinumu, **atklāti balsojot**: **PAR – 11** (Agris Lungevičs, Zigfrīds Gora, Ivars Miķelsons, Andris Dombrovskis, Antra Gotlaufa, Artūrs Grandāns, Gunārs Ikaunieks, Valda Kļaviņa, Andris Sakne, Rihards Saulītis, Aleksandrs Šrubs), **PRET – NAV, ATTURAS – 1** (Andrejs Ceļapīters**)**, Madonas novada pašvaldības dome **NOLEMJ:**

1. Sociālo darbinieku darba samaksu nepiesaistīt pilsētas pārvaldnieka un pagasta pārvaldes vadītāja amata likmei.
2. Ar 01.07.2018. noteikt sociālā darba speciālistiem minimālo darba samaksu 700,00 *eur* mēnesī.
3. Izvērtēt iespēju izstrādāt jaunu nolikumu “Par darba samaksu un sociālajām garantijām Madonas novada pašvaldībā un tai pakļautajās institūcijās” (26.11.2009. prot.Nr.15; 3.p.).

Domes priekšsēdētājs A.Lungevičs